สล้าง บุนนาค

พลตำรวจเอก **สล้าง บุนนาค** (5 มีนาคม พ.ศ. 2479 – 25 กุมภาพันธ์ พ.ศ. 2561) เป็นตำรวจชาวไทย อดีตรองอธิบดีกรมตำรวจ เจ้าของฉายา **“เสือใต้”**

## ประวัติ
สล้าง เกิดเมื่อวันที่ 5 มีนาคม พ.ศ. 2479 ที่จังหวัดราชบุรี เป็นบุตรหลวงพินิตพาหนะเวทย์ (พิง) กับนางทองอยู่ บุนนาค (สกุลเดิม: ลิมปิทีป) ด้านครอบครัวสมรสกับนางสุพรรณวดี บุนนาค (สกุลเดิม: ชุมดวง) 3 คน คือ วันจักร บุนนาค, พันตำรวจโท พลจักร บุนนาค และพันตำรวจโท เหมจักร บุนนาค

สล้าง นับเป็นลำดับชั้นที่ 6 ของสายสกุล บุนนาค สืบเชื้อสายจากคุณทวด เจ้าพระยาภาสกรวงศ์ (พร บุนนาค)

สำเร็จการศึกษา จากโรงเรียนนายร้อยตำรวจ และวิทยาลัยป้องกันราชอาณาจักร

## การทำงาน

### ตำแหน่งราชการตำรวจ
รับราชการในกรมตำรวจ สล้าง ตำแหน่งที่สำคัญได้แก่ 

* ผู้บังคับการตำรวจภูธร 12 
* ผู้บัญชาการตำรวจภูธร ภาค 1 
* ผู้ช่วยอธิบดีตำรวจ
* รองอธิบดีกรมตำรวจ
* ฝ่ายป้องกันและปราบปรามอาชญากรรมพิเศษ 

ระหว่างที่รับราชการอยู่นั้น สล้าง ได้รับฉายาว่า *"เสือใต้"* จากผู้ใต้บังคับบัญชา จากการเป็นนายตำรวจมือปราบ คู่กับพลตำรวจโท ชลอ เกิดเทศ ซึ่งได้รับฉายาว่า *"สิงห์เหนือ"*

### คดีวิสามัญฆาตกรรม โจ ด่านช้าง และพวกอีก 5 คน
26 พฤศจิกายน พ.ศ. 2539 ชายฉกรรจ์กลุ่มหนึ่ง คือ ศุภฤกษ์ เรือนใจมั่น หรือ *โจ ด่านช้าง* หัวหน้าแก๊ง, สุบิน เรือนใจมั่น น้องชายของโจ ด่านช้าง, ประสิทธิ์ โพธิ์หอม, ยิ้ว ปริวัตรสกุลแก้ว, หยัด และปราโมทย์ (ไม่ทราบนามสกุล) นำอาวุธสงครามครบมือ หวังฆ่าอุบล หรือ เล็ก บุญช่วย อายุ 31 ปี หลังถูกหักหลังในธุรกิจค้ายาบ้าที่ทำร่วมกัน แต่ตำรวจ สภ.อำเภอสองพี่น้องสามารถสกัดทัน คนร้ายหลบที่ใต้ถุนสูงและมีน้ำท่วมรอบบ้านเลขที่ 107/1 หมู่ 5 ตำบลบางใหญ่ อำเภอบางปลาม้า และมีตัวประกันอยู่ในบ้านถึง 3 คน คือ ประสงค์ ครุฑใจกล้า อายุ 45 ปี เจ้าของบ้าน ที่ป่วยเป็นอัมพาต บรรยงค์ ข้อทน อายุ 40 ปี ภรรยา และประสาน ครุฑใจกล้า อายุ 11 ขวบ ลูกสาว จึงมีการปะทะกันอย่างต่อเนื่องกับคนร้าย

สล้าง นั่งเฮลิคอปเตอร์เดินทางไปสั่งการด้วยตัวเอง และเรียกประชุมนายตำรวจที่เกี่ยวข้องเพื่อหาทางคลี่คลาย มีคำคำสั่งให้ใช้การเจรจาเกลี้ยกล่อม และให้ตำรวจแฝงกายล้อมตัวบ้านในระยะใกล้ที่สุด เพื่อรอจังหวะลงมือ พร้อมส่งพันตำรวจเอก อัศวิน ขวัญเมือง ซึ่งขณะนั้นดำรงตำแหน่งผู้บังคับการกองปราบปราม ถอดเครื่องแบบเดินถือโทรโข่งลุยน้ำเข้าไปเจรจา คนร้ายทั้ง 6 คน ยอมปล่อยตัวประกันและขอมอบตัว ต่อมาคนร้ายทั้ง 6 ถูกใส่กุญแจมือ และถูกตำรวจพาเดินลุยน้ำมาจนถึงฝั่ง เหตุการณ์ที่ดูทีท่าว่าจะคลี่คลายไปด้วยดีกลับตาลปัตรไปอย่างไม่น่าเชื่อ คำให้การของฝ่ายตำรวจบอกว่า คนร้ายได้ขอให้ตำรวจนำตัวกลับเข้าในบ้านอีกรอบ เพื่อค้นหาอาวุธของกลาง ตำรวจจึงพากลับไปตามที่ร้องขอ หลังเข้าไปในบ้านประมาณ 20 นาที เกิดมีเสียงปืนรัวขึ้น สิ้นเสียงปืนคนร้ายทั้ง 6 คนถูกวิสามัญฆาตกรรม จนเป็นตำนาน "อื้อฉาว" ไปทั่วโลกของ *...ตำรวจมือปราบวิสามัญ...!!!*

## บทบาทที่สำคัญใน[[เหตุการณ์ 6 ตุลา]]
ขณะนั้น สล้าง เป็นรองผู้กำกับการ 2 รับคำสั่งจากพลตำรวจตรี สุวิทย์ โสตถิทัต ผู้บังคับการกองปราบปราม ของคืนวันที่ 5 ตุลาคม พ.ศ. 2519 ให้นำกำลังตำรวจปราบจลาจล 200 นายไปรักษาความสงบที่บริเวณท้องสนามหลวง และหน้ามหาวิทยาลัยธรรมศาสตร์

ใน ครั้งนั้นมีการเรียกกำลังของตำรวจตระเวนชายแดนประมาณ 50 - 60 นาย ซึ่งมีอาวุธปืนขนาดใหญ่, ปืนครก, อาวุธปืนที่ติดกล้องเล็ง และตำรวจแผนกอาวุธพิเศษ หรือหน่วย "สวาท" ทั้งแผนกอีก 45 นาย ในเช้าวันนั้นเฉพาะกำลังส่วนที่ติดอาวุธหนัก และร้ายแรงที่สุดของกรมตำรวจ 3 หน่วยนี้ที่ถูกใช้ในการโจมตีมีถึง 300 คน นอกจากนี้ยังมีกำลังจากสถานีตำรวจนครบาล และหน่วยงานอื่น ๆ อีกประมาณ 50 - 100 นาย หน่วยงานเข้าร่วมด้วย

ต่อมาเวลาประมาณ 8.00 น. ของวันเดียวกัน ก็ได้รับคำสั่งจากพลตำรวจเอก ศรีสุข มหินทรเทพ อธิบดีกรมตำรวจ ให้เข้าไปทำการตรวจค้นจับกุม และให้ใช้อาวุธปืนได้ตามสมควร แต่อย่างไรก็ตามที่ได้รับคำสั่งให้ใช้อาวุธได้ จากอธิบดีตำรวจนั้น ได้รับคำสั่งโดยมีนายตำรวจ มาบอกด้วยวาจา และมีการมาบอกกันหลายคน จนเกิดการใช้อาวุธหนักโจมตีเข้าไปในมหาวิทยาลัยธรรมศาสตร์ จึงมีนักศึกษา และประชาชน เสียชีวิตจากเหตุการณ์ครั้งนั้นเป็นจำนวนมาก

บทบาทสล้าง ในวันที่ 6 ตุลาคม พ.ศ. 2519 มีมากมาย แน่นอนว่าบทบาทของเขาในวันนั้นยังไม่หมดเท่านี้ ก่อนจะหมดวัน "ได้รับคำสั่ง" ให้ไปปฏิบัติการที่สำคัญอีกอย่างหนึ่ง และทำให้มีชื่อเสียงที่ไม่อาจลบล้างได้จนทุกวันนี้

ในบ่ายวันดียวกัน หลังจากที่กลุ่มฝ่ายขวาเสร็จสิ้น "การฆ่าฟันนักศึกษาที่ธรรมศาสตร์" สถานีวิทยุยานเกราะ ก็ได้สั่งการต่อให้กลุ่มลูกเสือชาวบ้านเดินทางไปที่สนามบินดอนเมือง เพื่อทำร้ายป๋วย อึ๊งภากรณ์ ขณะนั้นดำรงตำแหน่งอธิการบดี มหาวิทยาลัยธรรมศาสตร์ แต่เจ้าหน้าที่สนามบินไม่ให้เข้าไป อย่างไรก็ตาม สล้าง ได้เดินทางไปที่ดอนเมืองตามคำสั่งของสถานีวิทยุยานเกราะ โดยที่ไม่ได้รับคำสั่งจากกรมตำรวจ และสล้าง ได้เข้าไปด่าว่า ป๋วย ขณะที่พูดโทรศัพท์อยู่ และตบหู จนโทรศัพท์ออกจากมือของป๋วย หลายปีภายหลัง สล้าง ได้พยายามแก้ตัวว่า ได้รับวิทยุสั่งการโดยตรงจาก พลตำรวจตรี สงวน คล่องใจ ผู้บังคับการกองปราบฯ ให้รีบเดินทางไปที่สนามบินดอนเมือง เพื่อป้องกันช่วยเหลือป๋วย อึ๊งภากรณ์ ให้รอดพ้นจากการทำร้ายจากกลุ่มประชาชน กลุ่มนวพล และกระทิงแดงให้ได้ จึงได้รีบเดินทางไปปฏิบัติหน้าที่ตามคำสั่ง

## ช่วงเกษียณอายุราชการ
หลังเกษียณอายุราชการ สล้าง ได้ตั้ง "มูลนิธิ พลตำรวจเอก สล้าง บุนนาค" ในปี 2541 มอบหมายให้เภสัชกรและนายแพทย์ในมูลนิธิฯ ผลิตยา วี 1 (V1 Immunitor) อ้างว่าเป็นยาต้านโรคเอดส์ได้ โดยเฉพาะในปี 2544 เขาแจกยา วี 1 ฟรีออกไปอย่างกว้างขวาง มีผู้ป่วยไปรอรับยาตัวนี้วันละนับหมื่นคนท่ามกลางข้อกังขาของวงการแพทย์และสังคมว่าเป็นการโฆษณาเกินจริง กระทั่งต้องสั่งให้หยุดโฆษณา และแก้เกี้ยวว่าเป็นเพียงยาบำรุงกำลัง อย่างไรก็ตามช่วงหลังเขาพยายามเสนอผลงานและแสดงความคิดเห็นสาธารณะ แต่สังคมไม่ได้ให้ความสนใจเขามากนัก และได้ออกมาแสดงบทบาททางการเมืองอยู่เป็นระยะ แต่ยังไม่ชัดเจน

## การเสียชีวิต
วันที่ 25 กุมภาพันธ์ พ.ศ. 2561 สล้าง ถึงแก่อนิจกรรมด้วยการกระโดดฆ่าตัวตายจากชั้น 7 ของศูนย์การค้าเซ็นทรัลพลาซา แจ้งวัฒนะ ตำบลบางตลาด อำเภอปากเกร็ด จังหวัดนนทบุรี ในวัย 82 ปี โดยมีจดหมายลาตายที่เขียนไว้ว่า

## เครื่องราชอิสริยาภรณ์

### เครื่องราชอิสริยาภรณ์ไทย

* พ.ศ. 2500 – 80px เหรียญงานฉลอง 25 พุทธศตวรรษ

### ต่างประเทศ

*  :
** พ.ศ. 2515 –  80x80px เครื่องราชอิสริยาภรณ์ปังกวน เนการา ชั้นที่ 5

## อ้างอิง

* "สยอง..!!!...ขวัญ"...!!! บทเรียนสำคัญจาก"สล้าง บุนนาค" (สกู๊ปแนวหน้า) 
* เหยี่ยวเดือนตุลาฯ พล.ต.อ.สล้าง บุนนาค

หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:บุคคลจากจังหวัดราชบุรี
หมวดหมู่:สกุลบุนนาค
หมวดหมู่:ตำรวจชาวไทย
หมวดหมู่:บุคคลที่เกี่ยวข้องกับเหตุการณ์ 6 ตุลา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:สมาชิกวุฒิสภาไทยแบบแต่งตั้ง
หมวดหมู่:ผู้ฆ่าตัวตายในประเทศไทย
หมวดหมู่:เสียชีวิตจากการตก